Cercle d'Afrairament Occitanocatalan
Lo Cercle d'Afrairament Occitanocatalan (var. Cercle d'Ahrairament Occitanocatalan) (Cercle d'Agermanament Occitanocatalà en catalan), abreujat en CAÒC (CAOC), se fondèt en 1977 amb sètis conjuntas a Barcelona e Tolosa. 

Contunha lo prètzfach de l'Oficina de Relacions Meridionals, ja fondada en 1930 en Catalonha per lo retrobament entre lei culturas occitana e catalana e la promocion de totei doas dins lei dos territòris. Cada an convòca d'actes conjonchs coma lo Premi Rei En Pere e lei Fuòcs de Sant Joan au castèu de Montsegur (apiejats tanben per lo Centre d’Estudis Catars Renat Nelli, fondat en 1982).

Inicialament, dins la seccion occitana lo president foguèt Robèrt Lafont e lo secretari Pèire Lagarda. Lo secretari de la seccion catalana foguèt Enric Garriga i Trullols, fins a la sieuna mòrt en 2011.

Ligames extèrnes 
 Pagina oficiala
 Grop de fotografia per l'afrairament occitanocatalan

Associacion occitana
Païses Catalans